  Анжелика Тихонова корреспондент 4-тӥ толшоре Удмуртиын куасэн бызьылонъя Ымусьтон ӵошатскон выль сямен ортчоз. Ужрад кык кубокъёс понна вожвылъяськонъёслэсь нырысетӥ люкетъёссэс огазеялоз: куасэн бызьылонъя Галина Кулакова нимо кубок понна но MonsterSkiCup огъяросси сериез. Со сярысь Удмуртиысь тӧролэн но кивалтэтлэн пресс-службазы ивортэ. Ӵошатсконъёс куасэн бызьылонъя Галина Кулакова нимо огъетын ортчозы Улосвылысь физкультурая, спортъя но егитъёсын ужан политикая министр Александр Варшавский Удмуртия 2020-тӥ арын но спорт сямъёссэ вылӥын возёз шуыса пусйиз но вань мылкыд карисьёсты куасэн бызьылонъя Ымусьтон ӵошатсконъёсы ӧтиз. Таӵе аспӧртэм форматэн ӵошатсконъёсты мукет улосвылъёслэсь ӵемгес ортчытъян понна туннэ Удмуртилэн вань луонлыкъёсыз вань, мон верасько трассаос, лымы, судьяос, куасэн бызьылон спортысь кизилиос, спортэн тунсыкъяськисьёс понна ӵошатсконъёс ортчытъясь улосвыл оператор сярысь Александр Варшавский, Удмуртиысь физкультурая, спортъя но егитъёсын ужан политикая министрЫмусьтон ӵошатсконын спортэн тунсыкъяськисьёслы кык дистанция ӵектэмын луоз: воргоронъёслы 10 иськем но нылкышноосты 7,5 иськем. Пыриськисьёс понна старт пуйыос дасялозы, ӵошатсконъёслэн амбассадореныз Максим Вылегжанинэн туспуктон но автограф-сессиос радъялозы, ӵектослэн партнёръёсызлэсь кузьымъёс сётозы, дунтэк сиськон интыос усьтозы. Куноос но учкисьёс понна шутэтскон программа чакламын. Ӵошатсконъёслэн радлыксы: 15 часын – старт комплектъёс люкылон; 17 часын – 7,5 иськеме эрико амалэн бызён (нылкышноос); 17 час 30 минутэ – 10 иськеме эрико амалэн бызён (воргоронъёс). Ӵошатсконъёсы пыриськон понна куриськонъёсты 3-тӥ толшоре 22 часозь «Калашников спорт» сайтын . Куасэн бызьылонъя Галина Кулакова нимо кубок понна вожвылъяськонэ вить ӵошатсконъёс пыро: Ымусьтон бызьылон, студентъёслэн ӵошатсконъёссы (Ижкар, 25-тӥ толшор), яратӥсьёслэн ӵошатсконъёссы (Алнаш, 15-тӥ тулыспал), тулыс «Кечсин» куасэн бызьылон (Шаркан, 8-тӥ южтолэзь), куасэн бызьылонъя Г. А. Кулакова нимо III калыккуспо марафон (Ижкар, 21-тӥ толшор) Тодэ вайытом, толсур пумын Удмуртиын «Ижевская винтовка» биатлонъя ӵошатсконъёс ортчозы. Ужрадэ трос гинэ тодмо спортсменъёс вуозы.   Тегъёс: Спорт МаксимВылегжанин Удмуртия куасэнбызьылон ГалинаКулакова Ымусьтон 100ар  